## Rješenje o ispravku uvodnog dijela Rješenja Hrvatske agencije za nadzor financijskih usluga klase: UP/I-451-04/10-27/1, urbroj: 326-321/10-2

### NN 11/2010 (22.1.2010.), Rješenje o ispravku uvodnog dijela Rješenja Hrvatske agencije za nadzor financijskih usluga klase: UP/I-451-04/10-27/1, urbroj: 326-321/10-2

11 22.01.2010 Rješenje o ispravku uvodnog dijela Rješenja Hrvatske agencije za nadzor financijskih usluga klase: UP/I-451-04/10-27/1, urbroj: 326-321/10-2

HRVATSKA AGENCIJA ZA NADZOR FINANCIJSKIH USLUGA

234

Na temelju odredbi članka 15. stavka 1. točke 3. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05), kao i članka 104. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicom društva Podravka prehrambena industrija d.d., Koprivnica, Ante Starčevića 32, radi otklanjanja pogrešaka u rješenju, Uprava Hrvatske agencije za nadzor financijskih usluga na izvanrednoj sjednici održanoj 18. siječnja 2010. godine donijela je

RJEŠENJE

I. U uvodnom dijelu Rješenja Hrvatske agencije za nadzor financijskih usluga klase: UP/I-451-04/10-27/1, urbroj: 326-321/10-2 tekst: »... članka 141. stavak 1. točka 4. Zakona o općem upravnom postupku (»Narodne novine« br. 53/91, 103/96)«, ispravlja se i glasi: »članka 48. i 49. Zakona o općem upravnom postupku (»Narodne novine« 47/09).«

II. U obrazloženju Rješenja iz točke I. izreke ovog rješenja, mijenja se stavak 9. i glasi: »Odredbom članka 48. Zakona o općem upravnom postupku (»Narodne novine« 47/09) propisano je da se upravna stvar može riješiti neposredno, a člankom 49. istog zakona detaljnije je propisano da službena osoba može neposredno riješiti upravnu stvar ako se pravo stanje stvari može utvrditi na temelju službenih podataka kojima raspolažu javnopravna tijela, odnosno ako je to nužno za poduzimanje hitnih mjera koje se ne mogu odgađati, a činjenice na kojima se rješenje temelji su utvrđene ili barem učinjene vjerojatnima.«

III. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje u tekstu: Agencija) je 18. siječnja 2010. godine donijela Rješenje u predmetu klase: UP/I-451-04/10-27/1, kojim je naložila Zagrebačkoj burzi d.d. da bez odgode privremeno obustavi trgovanje dionicom Podravka prehrambena industrija d.d., Koprivnica, Ante Starčevića 32, burzovne oznake PODR-R-A.

S obzirom na to da su nakon izdavanja predmetnog rješenja uočene pogreške, na temelju odredbe članka 104. Zakona o općem upravnom postupku (»Narodne novine« 47/09), bilo je potrebno iste otkloniti.

Slijedom navedenog, valjalo je odlučiti kao u izreci ovog Rješenja.

Sukladno odredbama članka 8. stavka 3. Zakona o Hrvatskoj agenciji za nadzor financijskih usluga (»Narodne novine« br. 140/05) ovo Rješenje će se objaviti u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku 30 dana od dana primitka ovog rješenja.

Klasa: UP/I – 451-04/10-27/1
Urbroj: 326-321/10-3
Zagreb, 18. siječnja 2010.

Predsjednik Uprave
Ante Samodol, v. r.

Rješenje, NN 11/2010-234